b'\n_START_ARTICLE_\nMartyita\n_START_SECTION_\nCaracter\xc3\xadstiques\n_START_PARAGRAPH_\nLa martyita \xc3\xa9s un fosfat de f\xc3\xb3rmula qu\xc3\xadmica Zn\xe2\x82\x83(V\xe2\x82\x82O\xe2\x82\x87)(OH)\xe2\x82\x82\xc2\xb72H\xe2\x82\x82O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 2007. Cristal\xc2\xb7litza en el sistema trigonal. La seva duresa a l\'escala de Mohs \xc3\xa9s 3. \xc3\x89s l\'an\xc3\xa0leg amb zinc de la volborthita i la karpenko\xc3\xafta._NEWLINE_Segons la classificaci\xc3\xb3 de Nickel-Strunz, la martyita pertany a "08.FD: Polifosfats, poliarsenats i [4]-polivanadats amb OH i H\xe2\x82\x82O" juntament amb la volborthita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Blue Cap, a Lyon Canyon Creek, al districte de La Sal (Comtat de San Juan, Utah, Estats Units). Tamb\xc3\xa9 als Estats Units, ha estat descrita a la mina Little Eva, al districte de Yellow Cat (Comtat de Grand, Utah) i a la mina Packrat, a Gateway (Colorado). Sol trobar-se associada a altres minerals com: rossita, pirita, montrose\xc3\xafta i guix.'